Brubaker
Brubaker je američki igrani film snimljen 1980. godine u režiji Stuarta Rosenberga. Po žanru je zatvorska drama, a temelji se na knjizi Accomplices to the Crime: The Arkansas Prison Scandal novinara Joea Hyamsa i penologa Toma Murtona, od kojih je potonji opisao vlastita iskustva upravnika zatvorskih farmi u državi Arkansas. Naslovni protagonist, koga tumači Robert Redford, je Henry Brubaker, je idealistički upravnik koji 1969. godine preuzima kaznionicu u Arkansasu, nakon što je neko vrijeme tamo boravio pod lažnim identitetom kažnjenika kako bi se što bolje upoznao sa prilikama. Radnja prikazuje kako otkriva jezive razmjere korupcije, nasilja, fizičkog i seksualnog zlostavljanja, a nakon čega poduzima reforme kako bi poboljšao životne uvjete zatvorenika, ali otkriće masovne grobnice sa potajno ubijenim zatvorenicima izaziva skandal i neprijateljstvo državnih vlasti.

Režija Brubakera je ispočetka bila povjerena Bobu Rafelsonu, ali je projekt na kraju preuzeo Rosenberg, poznat po filmu Cool Hand Luke iz 1967. godine, koji se često navodi kao jedan od najboljih zatvorskih filmova svih vremena. Iako je protagonist fiktivan, kao i način na koji se upoznaje sa zatvorom, zaplet uglavnom vjerno prati stvarne događaje opisane u knjizi. U nastojanju za što više realizma kao lokacija je poslužila stvarna i nedavno zatvorena kaznionica Junction City Prison u državi Ohio. Film, u kome je glavnoj ulozi nastupio Redford, specijalist za uloge idealističkih reformatora, i čiji je progresivni svjetonazor odgovarao sadržaju filmu, postigao je uspjeh i kod publike i kod kritike.

Uloge

Robert Redford ... Henry Brubaker
Yaphet Kotto ... Richard 'Dickie' Coombes
Jane Alexander ... Lillian Gray
Murray Hamilton ... John Deach
David Keith ... Larry Lee Bullen
Matt Clark ... Roy Purcell
Tim McIntire ... Huey Rauch
Richard Ward ... Abraham Cook
Jon Van Ness ... Zaranska
M. Emmet Walsh ... C.P. Woodward
Albert Salmi ... Rory Poke
Linda Haynes ... Carol
Everett McGill ... Eddie Caldwell, povjerenik
Joe Spinell ... Floyd Birdwell, povjerenik
Morgan Freeman ... Walter, zatvorenik u samici
Val Avery ... Wendel
Noble Willingham ... Dr. Fenster
Wilford Brimley ... Rogers – član zatvorskog odbora
Nathan George ... Leon Edwards – član zatvorskog odbora
John McMartin ... Senator Charles Hite
William Newman ... Dunfield – član zatvorskog odbora
David Harris ... Duane Spivey
A. Daniel Parrish ... zatvorenik
James Keane ... Pinky
Robbie DeVol ... War Buff

Izvori

Vanjske veze
 
 
 
 Roger Ebert review, Brubaker 
 Forgotten Ohio – Junction City Prison

Američki filmovi
Dramski filmovi
Zatvorski filmovi